Source: http://www.politikis.si/2012/03/sodisce-v-strasbourgu-zahteva-ustrezno-oskrbo-timosenkove/
Timestamp: 2018-04-20 00:58:38+00:00

Document:
Sodišče v Strasbourgu zahteva ustrezno oskrbo Timošenkove | Politikis
Sodišče v Strasbourgu zahteva ustrezno oskrbo Timošenkove
Avtor: admin2	 Datum: 16. Mar 2012
Evropsko sodišče za človekove pravice je od ukrajinskih oblasti zahtevalo, naj “zagotovi ustrezno oskrbo v primerni ustanovi” za nekdanjo premierko Julijo Timošenko, ki je bila oktobra lani zaradi obtožb o zlorabi oblasti obsojena na sedem let zapora.
Sodišče je že v četrtek v Kijev poslalo sporočilo s takšno vsebino, pri čemer se sklicuje na 39. člen svojega zakonika, ki sodišču omogoča, da zahteva ukrepe, za katere meni, da so v interesu stranke ali postopka, poroča francoska tiskovna agencija AFP.
51-letna Timošenkova se je že lani poleti obrnila na sodišče v Strasbourgu z navedbo, da jo preganjajo iz političnih razlogov. Pritožila se je tudi zaradi pogojev v priporu, češ da kljub zdravstvenim težavam ni deležna ustrezne oskrbe.
Sodišče v Strasbourgu je decembra sklenilo, da bodo zadevo zaradi njene občutljivosti in resnosti obravnavali prednostno.
Ukrajina je od leta 1995 članica Sveta Evrope, katerega organ je tudi Evropsko sodišče za človekove pravice.(sta)
Robert Kranjec uresničil sanje o planiški zmagi
Erjavec s predstavniki slovenske manjšine v Italiji
ČUDNO MAR NE, DA SOVJETSKE RDEČE SVINJE ZAPIRAJO VODITELJE DRUGAČE MISLEČIH, SAMI PA LAHKO V MIRU ZAKOLJEJO OTROKA NA GLAVNEM TRGU SREDI BELEGA DNE, PA ZA TO DOBIJO DRŽAVNO NAGRADO?

References: Sodišče 
 sodišče 

Sodišče 
 sodišče 

Sodišče 
 sodišče